Salas (miests)

Salas () ir Lietuvas mazpilsēta jeb miests Rokišķu rajona Kamaju seņūnijā. Apzīvotā vieta izvietojusies uz 73 ha plašas salas Dviraģu ezerā. Ar apkārtni to savieno caurvedošais ceļš RK3606 (Petrošišķi–Salas–Gučūni).

Ievērojamākās vietas Salās ir 1888. gadā neogotikas stilā celtā koka Svētā Krusta Romas katoļu baznīca ar 1781. gadā celto kapelu, kā arī 19. gadsimta vidū klasicisma stilā celtā Salu muiža ar 7 ha plašu parku ar baltapšu stādījumiem. Miestam ir sava bibliotēka, pasts un kultūras nams.

 Vēsture 
Apdzīvotā vieta pirmoreiz vēstures avotos minēta 1450. gadā kā Kesgaiļu dzimtas īpašums. 16. gadsimta vidū muižu pārņēma Radvilu dzimtas Ņasvižas zars, un, citstarp, tajā dzīvoja arī kardināls Georgs Radvils. 1585. gadā vēstures avoti Salas jau sauc par miestu.

1661. gadā muiža ar miestu nonāca Morikoņu dzimtas valdījumā. Straujāka apdzīvotās vietas attīstība viņu vadībā sākās tikai 18. gadsimta pēdējā ceturksnī, kad 1775. gadā tapa pirmā katoļu kapela, un 1781. gadā — pirmā Salu baznīca (tagad — kapela). 19. gadsimta sākumā Salu muižā baznīcas ērģeļnieka vadībā darbojās viena no pirmajām mūzikas skolām Lietuvā. Visbeidzot 19. gadsimta vidū Salu muižu pārbūvēja klasicisma stilā. Būvniecības izmaksas iedzina tās saimniekus parādos, un 1855. gadā viņi bija spiesti pārdot saimniecību Tīzenhauzeniem.

1911. gadā izveidojās Salu laiksaimniecības pulciņš, kā paspārnē 1913. gadā sāka darboties pienotava. Starpkaru periodā Salās pastāvēja 2 skolas: 1920. gadā dibinātā lauksaimniecības skola un 1923. gadā dibinātā valsts meiteņu mājsaimniecības skola.

 deportācijas laikā no Salas draudzes deportēja 19 cilvēkus.  ar nacistiskās Vācijas varas iestāžu rīkojumu tika nogalināti Salu komunisti, komjaunieši un ebreji. Atjaunotās padomju okupācijas periodā no 1944. līdz 1953. gadam padomju okupācijas iestādes deportēja vēl vismaz 15 ģimenes. 1945. gadā netālajā Gučūnu ciemā notika kauja starp lietuviešu partizāniem un padomju karaspēka vienībām.

Padomju okupācijas laikā Salas bija padomju saimniecības centrālais ciems. 1950. gadā lauksaimniecības skolu pārveidoja par tehnikumu, kas turpināja darboties līdz 1979. gadam. 1951. gadā sāka darboties bibliotēka.

Kopš 2004. gada Viļņas Universitāte Salu muižā rīko vasaras nometnes, konferences un kultūras pasākumus.

 Iedzīvotāji 

 Attēlu galerija 

Kategorija:Lietuvas miesti